Lycia, W. — Telmessos (Fethiye-Makri) — 184/3 BC — Clara Rhodos 2 (1932) 172,3; RFIC 60.1932.446,I — LSM (1997) 118 Tel 4
Region: Asia Minor — Lycia

[βασιλευοντος] ευμενου σωτηρος ετους ιδ [εφ ιερεως ---]ωρου μηνος αυδναιου ε[κκλησιας κυρ]ιας γενομενης εδοξεν τελ[μεσσεων] τηι πολει και τοις αρχουσι -----ωρωι δαπαραι ερμοφαντωι επει[δη βασι]λευς ευμενης ο σωτηρ και ευεργε[της ημ]ων αναδεξαμενος τον πολεμον ου μ[ονον υπ]ερ των υφ αυτον τασσομενων αλλα και [των α]λλων των κατοικουντων την ασιαν υ[πεστ]η τον κινδυνον και παρακαλεσας τους [θεο]υς και διαγωνισαμενος προς τε προυσιαν [κα]ι ορτιαγοντα και τους γαλατας και τους [συ]μμαχους αυτων ενικησεν ενδοξως και [κ]αλως και ως ημεις ευχομεθα τοις θεοις αγαθηι τυχηι δεδοχθαι τηι πολει και τοις αρχουσιν επι τοις γεγενημενοις αγαθοις ευχεσθαι μεν τους ιερεις και τας ιερειας ανεωιγμενων των ιερων παντων και εις το λοιπον δ[ι]δοναι βασιλει ευμενει νικην και κρατος και κατα γην και κατα θαλασσαν και τηι μητρι βασιλισσηι απολλωνιδι και τοις αδελφοις αυτου στεφανηφορησαι δε τους πολιτας και τους αλλους απαντας και θυσαντας χαριστηρια τοις θεοις ευωχεισθαι εν τηι [εκκλησι]αι εις το λοιπον δε καθ εκαστον μη[να θυοντω] οι αρχοντες τηι προτεραι εν ηι νε[νικηκεν ο βασιλ]ευς διι γενεθλιωι και αθηναι ν[ικηφορωι ηι και ανιερ]ωσαν αλσος και [τεμενος] [ο τε βασιλευς ευμενης και ο δημος των περγαμηνων ---].